Copila din Transnistria care a ridicat juriul în picioare la "Românii au talent"
- Iuliu Vlădescu
- 24 martie 2024, 09:59
Irina Rotari, o copilă de 14 ani din Transnistria a ridicat în picioare toți jurații emisiunii "Românii au talent" de la ProTV.
Irina Rotari, impresionantă la "Românii au talent"
Irina Rotari a reușit să-i impresioneze pe toți jurații emisiunii. Copila a prezentat un număr incredibil de acrobație.
Este plină de elasticitate și grație, iar numărul cu care a participat la "Românii au talent" a conținut elemente incredibile de acrobație. Irina Rotari pune pasiune în tot ce face, așa că nu e o surpriză că i-a impresionat atât de tare pe membrii juriului emisiunii.
"Mi s-a părut fenomenal numărul tău", a declarat unul dintre membrii juriului.
Șansa unei fete din Transnistria
"«Românii au talent» este singura șansă pentru ea de a-și construi viata, chiar de nu știe românește mereu sa uitat la Romanii au talent, doar pentru sunet și imagini", a spus, la rândul său, Pavel Bartoș.
Iar actorul Dragoș Bucur a declarat, după prestația Irinei Rotari: "Mi s-a părut un număr fenomenal".
Și comediantul Mihai Bobonete a fost impresionat de micuța din Transnistria: "Parcă am văzut fazele lunii, care apar ba pe o parte, ba pe alta". Iar Andra a spus, la final: "Ai din tot sufletul meu un da".
Adolescenta din Transnistria povestește că, la 6 ani, mama sa a dus-o la școala de circ, unde și-a descoperit talentul. Acum a venit la "Românii au talent" pentru că, spune ea, este singura șansă de se face cunoscută și de a-și construi un viitor.
Ce vise are Irina Rotari
Irina crede că poate câștiga concursul "Românii au talent". Ea a visat, de când era mică, să ajungă pe scena aceasta. Dar cel mai mare vis al fetei este să ajungă la Cirque du Soleil.
Irina Rotari nu are un talent moștenit. Părinții ei nu au nicio legătură cu lumea circului. Tatăl fetei este sudor, iar mama casnică.
În plus, Irina spune că nu a părăsit niciodată până acum țara natală și nu știe cum e viața în afara granițelor. Mai mult, pentru că s-a născut în republica separatistă Transnistria - parte a Republicii Moldova, de drept, Irina Rotari vorbește doar limba rusă.